## OKTOOBER

Kreeka, 1 S1, 1 S2 tuur. Üksinda sõitmised. 2-3 naist.

KÜSIMUS (R. Rand): (R. Rand): Kellega MM-ile minnakse? VASTUS (S. Lipp): (S. Lipp): MM-ile on kindlalt minemas Janika Lõiv, Mari-Liis Mõttus ja Martin Loo. Markus Pajuri osalemine otsustatakse vastavalt EM-i tulemustele. ETTEPANEK: Koondise eelarvesse lisada naiste maanteekoondisele planeeritud vahendid, kuna see projekt planeeritud mahus pole realiseerunud ning naiste MTB pool on realiseerunud üle ootuste hästi. Lisavahendite eest finantseerida ülalmainitud võistlused/ reisid, mis oluliselt aitaks kaasa Tokyo eesmärgi saavutamisele. OTSUSTATI: Juhatus otsustas lisada maastiku koondise eelarvesse naiste maanteekoondise vahendid.

## 5. Pp 2020. aastal Eestis korraldatavate rahvusvaheliste võistluste UCI-s registreerimisest

Vastavalt UCI võistluskalendrisse registreerimise nõuetest tuleb maanteevõistluste taotlused saata UCI-sse hiljemalt 1. juuliks ning maastikuvõistlused hiljemalt 26. juuliks. Indrek Kelk on saatnud Klubi Tartu Maratoni poolt taotluse Tour of Estonia (28-30.05.2020) registreerimiseks UCI rahvusvahelises kalendris. Liidu poolt on omakorda taotlus UCI-sse edastatud. Balti Keti Velotuur ja MTB tuuri korraldajapoolseid (Proklubi, Allar Tõnissaar) taotlusi ei ole liitu veel jõudnud. Balti Keti Velotuuri Keti Velotuuri osas ei ole veel korraldajate vahel lõplikke kokkuleppeid saavutatud. Palju sõltub ka käesolevast aastast, sest Läti ja Leedu riigipoolne rahaline tugi on endiselt nõrk. Leedust hetkeseisuga üldse vastused puuduvad. Juhatuse koosoleku läbiviimise ajaks oleme ehk targemad.

2020 on selles mõttes erakordne, et võimalik on korraldada 4 päevane velotuur algusega Eestist, selliselt, et kolm päeva neljast on puhkepäevad: 20.08.20-23.08.20. Taotluse anname sisse hiljemalt õigeks kuupäevaks.

MTB tuuri tuuri osas on lahendamata finantseerimise pool. Kuna MTB Tuuri registreerimise tähtajani on veel aega, (26.07) siis teeks ettepaneku korra veel juhatuse koosolekul arutada ürituse vajalikkust mitmest aspektist lähtuvalt: Ala strateegia seisukohast :

- - kas OM-i punktide seisukohast on see üritus meile 2020. a sama hädavajalik kui 2019. a.
- - juhul kui on, siis kas ja kes suudab garanteerida, et ka meie enda tipud sellel osalevad
- - juhul kui on, siis mis on õiged kuupäevad, selge et see peab toimuma enne 28.05.2020
- - eesti spordimeedia poolelt tundus, et kajastus 2019.a oli hea ja kõigi eelduste poolest 2020, kui seis on veel palju intrigeerivam võib eeldada veel suurematki huvi, aga taas juhul, kui on kohal ka meie tipud

Korraldaja poolne plaan on esitamise tähtajaks saada selgemaks riigipoolse toetuse võimalused, selleks on kokkulepitud kohtumine 02.07. Kultuuriministeeriumis. Samuti esimesi vastuseid võimalikelt toetajatelt. Igal juhul on taotlemise sisu täna, tänu eelneva aasta korraldusele palju paremini pakendatud.

KOMMENTAAR (S. Lipp): (S. Lipp): Koondise liikmete toomine MTB tuurile peaks olema koondise ülesanne, mitte korraldaja. ETTEPANEK: Registreerida võistlused UCI-s. Leppida kokku millal oleks viimane tähtaeg äraütlemiseks, juhul kui tekivad probleemid, mis takistavad ürituste nõuetekohast läbiviimist. OTUSTATI: Võistlused UCI-s õigeaegselt registreerida.